BORCI SKLENILI ZBOR ČLANOV IN SPREJELI NAČRT DELA ZA TEKOČE LETO

Dne 1.3.2025 je bil izveden Zbor članov OO borcev za vrednote NOB Mokronog-Trebelno, na katerem so bila podana poročila za preteklo obdobje in podan načrt dela za tekoče leto. Ugotovljeno je bilo, da je bilo preteklo leto zelo bogato leto s prireditvami, s katerimi obeležujemo spomine na NOB in ohranjamo ter prenašamo vrednote pridobljene med NOB na mlajše rodove.

Na zboru smo bili enotni, da je prejšnje leto, poleg drugih opravljenih nalog, bil v ospredju tradicionalni orientacijski pohod, že dvanajstič zapored, ravno tako pa tudi tekmovanje v streljanju z zračno puško, ki je organizirano za vse učence OŠ v Mirnski in Temeniški dolini. Na tem tekmovanju pa se vse bolj pojavljajo tudi veteranske ekipe iz širše Dolenjske. Seveda ne smemo pozabiti na slovesnost ob praznovanju partizanskih enot na Trebelnem. Bili smo tudi na izletu, tokrat na območju Pivke in reke Rak. Člani naše organizacije pa se vse bolj pojavljajo pri delovanju tudi drugih društev na območju občine.

V letošnjem letu se bodo tradicionalna srečanja nadaljevala, v ospredju pa bo v mesecu aprilu, natančneje 25.04.2025 ob 15.00 uri izvedena osrednja proslava štirih občin v počastitev 80. obletnice osvoboditve in dneva upora proti okupatorju.

Mirko Hrovat